b'\n_START_ARTICLE_\nPasi Mustonen\n_START_SECTION_\nUra\n_START_PARAGRAPH_\nMustonen edusti pelaajaurallaan muun muassa JYPi\xc3\xa4 I-divisioonassa ja Nittorps IK:ta Ruotsin II-divisioonassa. H\xc3\xa4n pelasi puolustajana. 1980-luvulla h\xc3\xa4n toimi Tampereen Ilveksen juniorivalmennusp\xc3\xa4\xc3\xa4llikk\xc3\xb6n\xc3\xa4. Mustosen valmentajaura alkoi kaudella 1991\xe2\x80\x931992 K\xc3\xa4rppien p\xc3\xa4\xc3\xa4valmentajana I-divisioonassa. H\xc3\xa4n valmensi joukkueen runkosarjassa toiseksi ja aina karsintoihin saakka, mutta Tappara vei ne kuitenkin otteluvoitoin 3\xe2\x80\x931. Mustosen toinen kausi K\xc3\xa4rpiss\xc3\xa4 1992\xe2\x80\x931993 p\xc3\xa4\xc3\xa4ttyi runkosarjassa nelj\xc3\xa4nteen sijaan._NEWLINE_K\xc3\xa4rppien j\xc3\xa4lkeen Mustonen toimi per\xc3\xa4ti 11 kautta valmentajana Ruotsissa. H\xc3\xa4n toimi ensin vuodet 1993\xe2\x80\x931997 Kiruna IF:n p\xc3\xa4\xc3\xa4valmentajana valmentaen joukkueen kahtena ensimm\xc3\xa4isen\xc3\xa4 kautenaan runkosarjan toiseksi ja kolmannella kaudellaan voittajaksi vuonna 1996. Vuodet 1997\xe2\x80\x932001 Mustonen valmensi samassa sarjassa pelannutta Tingsryds AIF:\xc3\xa4\xc3\xa4. Kaksi j\xc3\xa4lkimm\xc3\xa4ist\xc3\xa4 kautta 1999\xe2\x80\x932001 joukkue pelasi Elitserienin ja I-divisioonan v\xc3\xa4lille perustettua HockeyAllsvenskania._NEWLINE_Vuodet 2002\xe2\x80\x932004 Mustonen valmensi HockeyAllsvenskanissa Skellefte\xc3\xa5 AIK:ta, joka eteni kev\xc3\xa4\xc3\xa4ll\xc3\xa4 2003 aina Elitserienin karsintoihin saakka, mutta j\xc3\xa4i ilman sarjanousua. Mustonen valmensi seuraavan kerran I-divisioonajoukkue Aspl\xc3\xb6ven HC:ta kaudella 2008\xe2\x80\x932009. H\xc3\xa4n valmensi joukkueen runkosarjan ensimm\xc3\xa4iseksi ja HockeyAllsvenskanin karsintoihin saakka, mutta Aspl\xc3\xb6ven j\xc3\xa4i kuitenkin ilman sarjanousua._NEWLINE_Kaudeksi 2011\xe2\x80\x932012 Mustonen palasi K\xc3\xa4rppien valmennukseen, l\xc3\xa4hinn\xc3\xa4 fysiikkavalmentajan teht\xc3\xa4viin._NEWLINE_Kev\xc3\xa4\xc3\xa4ll\xc3\xa4 2013 Lahden Pelicans ilmoitti solmineensa h\xc3\xa4nen ja Hannu Aravirran kanssa yhden vuoden valmentajasopimuksen kaudesta 2013\xe2\x80\x932014._NEWLINE_Suomen naisten maajoukkuetta Mustonen on valmentanut vuodesta 2014.\n_START_SECTION_\nMuuta\n_START_PARAGRAPH_\nMustosen poika Joel on pelannut j\xc3\xa4\xc3\xa4kiekkoa SM-liigassa ja Ruotsin SHL:ss\xc3\xa4.'